3.  ลักษณะการประกอบธุรกิจ

    3.1 การเปลี่ยนแปลงและพัฒนาการที่สำคัญ

    20 ธันวาคม 2542 จดทะเบียนเปลี่ยนชื่อ บริษัท ประกิต แอนด์ เอฟซีบี จำกัด (มหาชน)
    เป็น “บริษัท ประกิต โฮลดิ้งส์ จำกัด (มหาชน)”
    ทั้งนี้เพื่อให้เป็นไปตามการเปลี่ยนแปลงนโยบายครั้งสำคัญ กล่าวคือ บริษัท ประกิต โฮลดิ้งส์
    จำกัด (มหาชน) ได้จัดตั้งบริษัทย่อยขึ้นชื่อ “บริษัท เอฟซีบี เวิรลด์ไวด์ (ประเทศไทย)
    จำกัด” ซึ่งจดทะเบียนจัดตั้งเป็นบริษัทจำกัดเมื่อวันที่ 24 ธันวาคม 2542 โดยมีทุนจดทะเบียน
    10.00 ล้านบาท โดยที่ บริษัท ประกิต โฮลดิ้งส์ จำกัด (มหาชน) ถือหุ้นในบริษัท เอฟซีบี
    เวิรลด์ไวด์ (ประเทศไทย) จำกัด จำนวน 99,993 หุ้น หรือ 99.993%
    ของจำนวนหุ้นที่จดทะเบียน โดยมีเงื่อนไขให้ FCB INTERNATION INC. (FCB Int’l)
    มีสิทธิ์ซื้อหุ้นในบริษัท เอฟซีบี เวิรลด์ไวด์ (ประเทศไทย) จำกัดได้ อย่างไรก็ดี
    ในที่สุดข้อตกลงนี้ได้ถูกยกเลิกไป ซึ่งบริษัทฯ ได้มีหนังสือที่ บช.24/2547 ลงวันที่ 17 มิถุนายน
    2547 แจ้งให้ตลาดหลักทรัพย์แห่งประเทศไทยทราบเรื่องการยกเลิกดังกล่าวแล้ว

    26 เมษายน 2547 ที่ประชุมสามัญผู้ถือหุ้นครั้งที่ 18
    มีมติอนุมัติให้บริษัทเปลี่ยนแปลงมูลค่าหุ้นจากมูลค่าหุ้นละ 10.00 บาท (สิบบาทถ้วน) เป็นหุ้นละ
    1.00 บาท (หนึ่งบาทถ้วน) ต่อมา

    บริษัทได้ดำเนินการแก้ไขทุนจดทะเบียนในบริคณห์สนธิของบริษัทจากเดิม ทุนจดทะเบียน
    10,000,000 หุ้น มูลค่าหุ้นละ 10.00 บาท เป็นทุนจดทะเบียน 100,000,000 หุ้น
    มูลค่าหุ้นละ 1.00 บาท เป็นที่เรียบร้อยแล้ว เมื่อวันที่ 7 มิถุนายน 2547

    9 ธันวาคม 2547 คณะกรรมการบริษัทได้ประชุมครั้งที่ 6/2547
    และมีมติอนุมัติให้บริษัทซื้อหุ้นสามัญของบริษัทจำนวนหนึ่งคืนจากผู้ถือหุ้นรายย่อยตามหลักเกณฑ์ของตลาดหลักทรัพย์แห่งประเทศไทย
    โดยมีกำหนดระยะเวลาที่จะซื้อหุ้นคืน ตั้งแต่ 1 มกราคม 2548 ถึง 30 มิถุนายน 2548
    ซึ่งบริษัทได้ซื้อหุ้นคืนทั้งสิ้น 516,000.- หุ้น เป็นจำนวนเงินทั้งสิ้น 5,415,280.00 บาท

    20 ธันวาคม 2549 คณะกรรมการบริษัท ได้ประชุมครั้งที่ 7/2549
    และมีมติอนุมัติให้ซื้อที่ดินบริเวณซอยสุขุมวิท 62 ซึ่งมีเนื้อที่ 1,354 ตารางวา ในราคา 90
    ล้านบาท
    จากบุคคลภายนอกที่ไม่เป็นบุคคลที่เกี่ยวโยงกันตามเกณฑ์ของตลาดหลักทรัพย์แห่งประเทศไทย
    ที่ดินแปลงนี้อยู่ใกล้กับส่วนต่อขยายโครงการรถไฟฟ้า สถานีอ่อนนุช-แบริ่ง
    ทั้งนี้เพื่อรองรับการขยายกิจการของบริษัทในอนาคต
    บริษัทได้ชำระค่าที่ดินให้แก่ผู้ขายเสร็จสิ้นเมื่อวันที่ 24 พฤษภาคม 2550

    16 ตุลาคม 2550 คณะกรรมการได้ประชุมครั้งที่ 6/2550 มีมติให้ปิดกิจการ บริษัท ประกิต
    แอนด์ เอฟซีบี (เมียนมาร์) จำกัด เนื่องจาก ความไม่แน่นอนทางการเมือง
    รวมทั้งภาวการณ์แข่งขันธุรกิจโฆษณาในประเทศพม่า
    ไม่เอื้ออำนวยให้ธุรกิจสามารถเติบโตได้ตามเป้าหมายที่วางไว้
    และผลการดำเนินงานที่ขาดทุนต่อเนื่องมาตลอด จนถึง 30 มิถุนายน 2550

    บริษัทมีผลขาดทุนสะสมเป็นเงิน US$ 153,973.42 หรือ 5,319,057.99 บาท

    3 ธันวาคม 2550 บริษัท เอฟซีบี เวิรลด์ไวด์ (ประเทศไทย) จำกัด บริษัทย่อยได้
    เปลี่ยนแปลงชื่อเป็น บริษัท ดราฟท์เอฟซีบี (ประเทศไทย) จำกัด เนื่องจาก Inter Public
    Groups ผู้ ถือหุ้นใหญ่ในประเทศสหรัฐอเมริกา มีนโยบายให้บริษัทในกลุ่มคือ Foote Cone &
    Belding (FCB) และ DRAFT ทั่วโลกรวมตัวกัน เพื่อเสริมความแข็งแกร่งในธุรกิจโฆษณา
    โดยบริษัทใหม่ ที่เกิดขึ้นให้ชื่อว่า “DRAFTFCB”

    1 กรกฎาคม 2551 ที่ประชุมคณะกรรมการ ครั้งที่ 6/2551 มีมติให้ลดทุนที่ชำระแล้ว โดย
    วิธีตัดหุ้นทุนซื้อคืน และยังมิได้จำหน่ายจำนวน 516,000 หุ้น มูลค่าหุ้นละ 1.00 บาท
    คิดเป็นเงิน 516,000.00 บาท และดำเนินการจดทะเบียนลดทุนต่อกระทรวงพาณิชย์ เมื่อ 14
    กรกฎาคม 2551 ทำให้ทุนจดทะเบียนของ บริษัทฯ ลดลงจาก 100,000,000 หุ้น เป็น
    99,484,000 หุ้น เป็นมูลค่า 99,484,000.00 บาท และทุนจดทะเบียนที่ชำระแล้ว
    ลดลงจาก 60,000,000 หุ้น เป็น 59,484,000 หุ้น คิดเป็นมูลค่า 59,484,000.00 บาท

    18 พฤษภาคม 2553 ที่ประชุมคณะกรรมการ ครั้งที่ 5/2553
    มีมติให้ขายเงินลงทุนทั้งหมดในบริษัท ไอ.เอ็ม.ซี คอมมิวนิเคชั่นส์ จำกัด
    เนื่องจากบริษัทย่อยนี้ไม่ได้ประกอบกิจการมาระยะหนึ่งแล้ว
    โดยราคาขายใกล้เคียงกับมูลค่าทรัพย์สินสุทธิในสัดส่วนของบริษัทฯ

    31 มีนาคม 2554 ที่ประชุมกรรมการ ครั้งที่ 5/2554 มีมติให้ขายเงินลงทุน 40% ในบริษัท

    ไดเร็คท์ เรสพ็อนซ์ (ประเทศไทย) จำกัด ซึ่งเป็นบริษัทย่อย เนื่องจาก
    บริษัทนี้มีกำไรจากการดำเนินงานในสัดส่วนที่ลดลง
    และราคาขายใกล้เคียงกับมูลค่าทรัพย์สินสุทธิ ในสัดส่วนของบริษัทฯ

    25 เมษายน 2554 ได้รับอนุมัติจากการประชุมสามัญประจำปี 2554 ให้บริษัทฯ
    เพิ่มทุนชำระแล้วจาก 59,484,000 ล้านบาท เป็น 60,000,000 ล้านบาท
    โดยออกหุ้นสามัญจำนวน 516,000 หุ้น มูลค่าที่ตราไว้หุ้นละ 1.00 บาท รวม 516,000.00
    บาท เพื่อเสนอขายให้แก่กรรมการบริหารและพนักงานระดับบริหารของบริษัท
    และ/หรือบริษัทย่อย (รวมถึงพนักงานซึ่งดำรงตำแหน่งกรรมการ) โดยขายได้หมดทั้งจำนวน

    12 กรกฎาคม 2554 บริษัท อิมแพคท์ คอมมูนิเคชั่น จำกัด บริษัทร่วมของบริษัทฯ
    ได้จดทะเบียนเลิกบริษัทและชำระบัญชีเสร็จสิ้น รวมทั้งบริษัทได้รับคืนเงินค่าหุ้นจำนวน
    460,000.-บาท เรียบร้อยแล้ว

    3.2 การประกอบธุรกิจของบริษัท บริษัทร่วม และบริษัทย่อย

  การประกอบธุรกิจของบริษัท

1.  ประกอบธุรกิจให้บริการทางด้านงานสื่อโฆษณา (Media) งานบัญชีและการเงิน
    (Accounting and Finance) และงานบริการด้านอื่น ๆ แก่บริษัทในเครือและบริษัทอื่น

2.  ประกอบธุรกิจลงทุนในบริษัทร่วมและบริษัทย่อย

การประกอบธุรกิจของบริษัทร่วม และบริษัทย่อย

  ประกอบธุรกิจโฆษณา โดยมีลักษณะการประกอบธุรกิจแบ่งเป็น 2 ส่วนคือ

1.  งานด้านการเป็นตัวแทนซื้อสื่อโฆษณา
    บริษัทย่อยและบริษัทร่วมจะเป็นผู้จัดหาสื่อโฆษณาตามแผนที่วางไว้ซึ่งอาจจะเป็น โทรทัศน์ วิทยุ
    หนังสือพิมพ์ หรือสื่อโฆษณาประเภทอื่นประเภทใดประเภทหนึ่ง หรือหลายประเภทพร้อมกันก็ได้
    และบริษัทจะได้ค่าธรรมเนียมเป็นค่าตอบแทนในการเป็นนายหน้าจัดหาสื่อโฆษณา
    หรือติดต่อประสานงานกับบริษัทผู้ผลิตวัสดุโฆษณา

2.  งานด้านการผลิตงานโฆษณาโดยดำเนินธุรกิจโฆษณาให้บริการงานโฆษณาอย่างครบวงจร
    โดยจะเป็นผู้คิดค้น ออกแบบและวางแนวทางการโฆษณาให้แก่ลูกค้า
    ซึ่งจะทำเป็นอาร์ตเวิร์คไปเสนอก่อน
    เมื่อเป็นที่น่าพอใจแล้วบริษัทจะเป็นผู้ไปติดต่อกับบริษัทผู้ผลิตวัสดุโฆษณาเพื่อผลิตเป็นงานที่พร้อมจะเผยแพร่ทางสื่อแต่ละประเภทตามแบบอาร์ตเวิร์คที่บริษัททำขึ้น
    เช่น ภาพยนตร์ หรือ วีดีโอ เป็นต้น เมื่อขั้นตอนการผลิตวัสดุโฆษณาเสร็จ และพร้อมที่จะ

  เผยแพร่

3.  งานด้านประชาสัมพันธ์ (Public Relations) และการจัดกิจกรรม (Event)
    ต่อกลุ่มเป้าหมาย โดยตรง เช่น งานเปิดตัวผลิตภัณฑ์ใหม่ของลูกค้า
    การแจกสินค้าตัวอย่างให้ลูกค้ากลุ่มเป้าหมาย

  นโยบายการแบ่งการดำเนินงานของบริษัทในกลุ่ม

  1. ในกรณีที่บริษัทย่อย ตั้งอยู่ในต่างประเทศ คือ Prakit/FCB (Cambodia) Co.,Ltd.
  บริษัทย่อย ดังกล่าวจะประกอบธุรกิจโฆษณาให้แก่ลูกค้าในประเทศนั้น ๆ

  2. ในกรณีที่บริษัทย่อยและบริษัทร่วม ตั้งอยู่ภายในประเทศ ซึ่งได้แก่

  บริษัท ดราฟท์เอฟซีบี (ประเทศไทย) จำกัด

  บริษัท มาร์เก็ตติ้ง ไดร์ว เวิรลด์ไวด์ (ประเทศไทย) จำกัด

  บริษัท ไดเร็คท์ เรสพ็อนซ์ (ประเทศไทย) จำกัด

  โดยปกติบริษัทย่อยและบริษัทร่วมดังกล่าว
  ก็จะมีความเป็นอิสระในการประกอบธุรกิจโฆษณาให้แก่ลูกค้า
  แต่ละบริษัทสามารถแข่งขันกันเองเพื่อให้ได้มาซึ่งลูกค้าของตนเอง
  เว้นแต่หากบริษัทใดมีลูกค้าประเภทหนึ่งแล้ว
  ต่อมามีลูกค้าประเภทเดียวกันอีกรายหนึ่งติดต่อให้เสนองานเพื่อแข่งขันในการได้มาของลูกค้ารายใหม่นี้
  บริษัทที่มีลูกค้าประเภทเดียวกันนี้ก็จะไม่เสนองานเข้าแข่งขัน
  เนื่องจากเป็นการขัดแย้งทางผลประโยชน์ (Conflict of Interests) ทางธุรกิจส่วนบริษัท

  อื่น ๆ ก็สามารถเสนองานเข้าแข่งขันได้

  3.3 โครงสร้างรายได้ของบริษัทและบริษัทย่อย ปี 2554

+-----------------+-----------------+----------+-------------+-------+
| สายผลิตภัณฑ์       | ดำเนินการโดย     | %        | รายได้’000   | %     |
|                 |                 | การถือหุ้น  | บาท         |       |
+-----------------+-----------------+----------+-------------+-------+
| 1.              | บมจ.ประกิต       | -        | 1,065,341   | 51.89 |
| รายได้จากการซื้อ   | โฮลดิ้งส์          |          |             |       |
| สื่อโฆษณา         |                 | 99.99    | 528,116     | 25.73 |
|                 | บจก.ดราฟท์เอฟซีบี  |          |             |       |
|                 | (ประเทศไทย)     |          | 52,907      | 2.58  |
|                 |                 |          |             |       |
|                 | บริษัทย่อยอื่น ๆ     |          |             |       |
+-----------------+-----------------+----------+-------------+-------+
| 2.              | บมจ.ประกิต       | -        | 38,611      | 1.88  |
| รายได้จากการผลิต  | โฮลดิ้งส์          |          |             |       |
| ชิ้นงานโฆษณา      |                 | 99.99    | 349,206     | 17.01 |
|                 | บจก.ดราฟท์เอฟซีบี  |          |             |       |
|                 | (ประเทศไทย)     |          |             |       |
+-----------------+-----------------+----------+-------------+-------+
| 3. รายได้จากงาน  | บจก.มาร์เก็ตติ้ง    | 99.96    | 18,777      | 0.91  |
|                 | ไดร์ว            |          |             |       |
| โฆษณาต่อกลุ่ม      |                 |          | 2,052,958   | 1     |
|                 | เวิรลด์ไวด์        |          |             | 00.00 |
| เป้าหมายโดยตรง   | (ประเทศ-ไทย)    |          |             |       |
|                 |                 |          |             |       |
| รวม             |                 |          |             |       |
+-----------------+-----------------+----------+-------------+-------+

  * รายได้ หมายถึง งบโฆษณาที่เกิดขึ้นจริง (Actual Billings)
  ซึ่งเทียบเท่ารายได้จากการขายสินค้าหรือบริการทั่วไป
  ทั้งนี้บริษัทมีวัตถุประสงค์เพื่อให้ทราบถึงรายได้หลักขั้นต้นทั้งหมดของกิจการ แต่ในงบกำไรขาดทุน
  กิจการจะแสดงรายได้หลักตามลักษณะของการดำเนินธุรกิจของกิจการ คือ
  ในส่วนที่เป็นรายได้จากการจัดการและบริหารสื่อโฆษณา
  บริษัทจะบันทึกในลักษณะของการเป็นนายหน้าตัวแทนโดยแสดงด้วยยอดรายได้
  (รายได้จากการซื้อสื่อโฆษณาที่เกิดขึ้นจริงหักด้วยต้นทุนค่าสื่อโฆษณาที่เกิดขึ้นจริง)
  สำหรับในส่วนของรายได้จากการผลิตงานชิ้นโฆษณา
  จะบันทึกในลักษณะของรายได้ค่าบริการซึ่งจะบันทึกเต็มจำนวนตามงบโฆษณาที่เกิดขึ้นจริง
  ส่วนต้นทุนของการผลิตชิ้นงานโฆษณา บริษัทจะแยกแสดงไว้ในหมวดค่าใช้จ่าย

  3.4 เป้าหมายการดำเนินธุรกิจ

  เป้าหมายการดำเนินธุรกิจของบริษัท บริษัทมีเป้าหมายในการสร้างกำไรอย่างมั่นคงและต่อเนื่อง
  เพื่อให้สามารถจ่ายเงินปันผลให้กับผู้ถือหุ้น ตลอดจนค่าตอบแทนให้กับพนักงานในอัตราที่เหมาะสม
  และปฏิบัติงานให้ลูกค้าด้วยประสิทธิภาพสูงสุด เพื่อบรรลุวัตถุประสงค์ทางการค้าของลูกค้า